**REFERAT FRA MØTE I EIKSMARKA ROTARY KLUBB**

|  |  |
| --- | --- |
| Dato | 17.11.2015 |
| Sted | Eiksmarka Vels lokale, Niels Leuchs vei 40 |
| Fremmøte % | 64% |
| Gjester | 1 |
| Referent | Svein |
| 3-minutt | Svein |
| Foredragsholder | Erik B og Ragnar |
| Foredragstema | Reiser i Kina og min hobby, maling |

**Rotary-saker fra presidenten:**

Halvor var i møte på Godthåb for å overrekke en hjertestarter denne kvelden så Erik Brynildsen, som President Elect, ledet møtet.

Det var to gjester: Megs Rolland og Kristian Ree.

Ronny og Thor ble valgt som h.h.v. stedfortreder og assistent til Sverre Olav, som påtar seg oppfølgingsjobben vedr.  studenten som kommer til distriktet til neste år.

Det ble oppfordret til å delta på «Rotaryskolen» som er en glimrende innføring i Rotary for nykommere og gunstig oppfriskning for «oldtimers!»

**Tema for 3-minutt:**

3 min. var ved Svein som orienterte om sin oppfattelse av den korrumperte del av idretten.

**Foredrag:**

Erik B fortalte så om sin siste (?) tur til China, hvor han bl. a. kommenterte den fantastiske flyturen fra Oslo via Dubai til Shanghai med verdens største passasjerfly, Airbus 300A.

!6 timer - nesten uten at du merker at du er luften. Shanghai med 22 mill innbyggere, virkelige hurtigtog som bringer deg sikkert og «rolig» dit du skal i 419 km/t! Imponerende. Vi fikk også se mange fine bilder både fra tog, fly og de stedene han hadde besøkt. China er interessant.

Deretter fortalte Ragnar om «sitt liv som kunstmaler.» Vi fikk se et 30 talls bilder og han fortalte levende om hvordan hans bilder ble til - ved å benytte foto som utgangspunkt, egne fotos, og at hobby´n faktisk ble påbegynt for bare 10 år siden. Han har hatt flere utstillinger og selger også mange bilder. Nasjonalgalleriet er tipset!

**Annet:**

**REFERAT FRA MØTE I EIKSMARKA ROTARY KLUBB**

|  |  |
| --- | --- |
| Dato | 03.11.2015 |
| Sted | Eiksmarka Vels lokale, Niels Leuchs vei 40 |
| Fremmøte % | 64% |
| Gjester | 1 |
| Referent | Eivin B |
| 3-minutt | Eivin B |
| Foredragsholder | Bjørn Petter Nilsen |
| Foredragstema | Mine yrker - 32 år i Statoils nedstrømsvirksomhet |

**Rotary-saker fra presidenten:**

President Halvor ønsket velkommen til møtet og leste sitt lille dikt for dagen.  
Han gratulerte klubben og jazzkomitéen med det gode resultatet for jazzkonserten den 29.10. i Østerås kirke.  
Nesten 380 solgte billetter og et nettoresultat på rundt NOK 50.000.-

**Tema for 3-minutt:**

Eivin holdt 3 minutter om en sak som har engasjert ham de siste 2 månedene.

Det handlet om et oppslag i TV 2 den 06.09.2015 om en 9 årig pike som har blitt mobbet av opp til 10 medelever på skolen gjennom 3 år. Skolens ledelse har ikke hjulpet piken eller familien, til tross for klager fra foreldrene og politiet har henlagt anmeldelsen fra faren pga. bevisets stilling iflg. TV2.

Resultatet er at familien har måttet flytte til et annet sted i landet og de ansvarlige har så langt gått fri.

**Foredrag:**

Bjørn Petter holdt ego-foredrag om sine 32 år som rådgiver i Statoil. Han har jobbet med nedstrømsvirksomhet - foredling og markedsføring.

**Annet:**

Ronny tok opp temaet om ungdomsutveksling. Det er spørsmål om å ta imot en student høsten 2016 eller våren 2017.  
Vertsfamilie er løst. Det trengs en kontaktperson i klubben. 3 personer var positive. Kostnadene for klubben kan bli mellom 15 og 20.000 kroner. Det er mulighet for støtte fra Rotary for halve beløpet.

Møtet ble avsluttet med vintrekning.